ΚΑΣΛ ΡΟΚ, ΚΟΛΟΡΑΝΤΟ
Πάντα ψάχνω να βρω επιπλέον κίνητρα για τον εαυτό μου.
Έχω πολλά να αποδείξω στον εαυτό μου.
Νιώθω ότι προσπαθώ να αποδείξω την αξία μου
στον κόσμο του γκολφ.
Να αποδείξω
ότι θα ήμουν μια καλή προσθήκη στις ομάδες όπου δεν με πήραν.
Συνεπώς, πραγματικά θέλω να παίξω στο Κύπελλο Presidents.
Θέλω πολύ να μπω στην ομάδα.
Δεν αντέχω να περάσω όσα πέρασα πέρσι.
Θα βάλω τα δυνατά μου, όπως κάνω πάντα.
Κάθε βδομάδα είναι ή ταν ή επί τας.
Το υπέροχο γκολφ κλαμπ Κασλ Πάινς. Τελευταίος γύρος του Πρωταθλήματος BMW.
Πριν από λιγότερο από έναν χρόνο, δεν φαντάζεστε τι απόγνωση
και απογοήτευση ένιωθε ο Κίγκαν Μπράντλι
όταν δεν μπήκε στην ομάδα για το Κύπελλο Ryder.
Θα περίμενε κανείς
ότι αν ο Κίγκαν Μπράντλι κέρδιζε αυτό το πρωτάθλημα,
δεν γίνεται να μην πάει στο Κύπελλο Presidents.
Ο Κίγκαν Μπράντλι ξανακερδίζει το Κύπελλο ΒΜΕ.
Συγχαρητήρια στον Κίγκαν Μπράντλι,
τον φετινό πρωταθλητή στο Πρωτάθλημα ΒΜΕ.
…το Κύπελλο Presidents. Δεν θες να το χάσεις.
- Δεν νιώθω πίεση. - Δεν ξέρω πώς θα σε απέκλειαν.
Το Κύπελλο Presidents διεξάγεται ανά διετία.
Φέρνει αντιμέτωπη την ομάδα των ΗΠΑ
με τον υπόλοιπο κόσμο, εκτός της Ευρώπης.
Διεθνείς!
Είναι σαν το Κύπελλο Ryder, αλλά με τον Τομ Κιμ.
Το πέτυχε!
Το απαράμιλλο στο γκολφ Κύπελλο Presidents.
Όπως και στο Κύπελλο Ryder,
στο Κύπελλο Presidents συναγωνίζονται 12 παίκτες.
Έξι μπαίνουν με βαθμούς κι έξι επιλέγονται από τον αρχηγό.
Η απόλυτη παγκόσμια αναμέτρηση.
Παίζεις για τη χώρα, για περηφάνια, για τους συμπαίκτες σου.
Πολλοί δεν έχουν συνηθίσει σε τέτοια πίεση.
Το Κύπελλο Presidents ανήκει στις ΗΠΑ.
Κάνω ό,τι μπορώ για να μην πάθω υπερβολική εμμονή μ' αυτό.
Θα ήθελα να είμαι στην ομάδα.
Πολλά κρίνονται τη χρονιά του Presidents.
Η ομάδα των ΗΠΑ μόλις έχει υποστεί ήττα στο Κύπελλο Ryder.
Είναι πολύ πωρωμένοι.
Νιώθουν ότι έχουν κάτι να αποδείξουν.
Η Διεθνής Ομάδα θα θεωρείται αουτσάιντερ,
μέχρι επιτέλους να πετύχει μια πρωτοφανή νίκη.
Οι ΗΠΑ είναι πολύ ισχυρές όταν πρόκειται για γκολφ.
Έτσι, η Διεθνής Ομάδα έχει πολλά χρόνια να κερδίσει.
Θέλουμε να το αλλάξουμε αυτό.
ΟΙ ΓΚΟΛΦΕΡ
ΕΠΕΙΣΟΔΙΟ 7 - ΑΝΑΓΕΝΝΗΣΗ
Σε μόλις λίγα λεπτά θα μάθουμε
που θα συμπληρώσει τις ομάδες των Τζιμ Φιούρικ και τον Μάικ Γουίρ.
Άραγε ποιος θα μπει στη μάχη σήμερα;
Καλησπέρα. Καλώς ήρθατε στη Λέσχη Γκολφ του Μόντρεαλ.
Πρώτα, ο αρχηγός των διεθνών, Μάικ Γουίρ.
Μετά, ο αρχηγός των ΗΠΑ, Τζιμ Φιούρικ. Μάικ;
Ο Μάικ Γουίρ είπε "Μπορώ να βάλω μέχρι έξι Καναδούς στην ομάδα,
αλλά πρέπει να κερδίσουν τη θέση τους".
Όλη η χώρα θα θέλει στην ομάδα όσο το δυνατόν πιο πολλούς Καναδούς.
Ανυπομονώ να πω ποιον επέλεξα.
Κρίστιαν Μπεζουιντενχούτ από τη Ν. Αφρική.
Ένας πρωτάρης, ο Μιν Γου Λι.
Άλλος ένας βετεράνος, ο Σι Γου Κιμ.
Και μετά είναι οι Καναδοί.
Ο Κόρι Κόνερς.
Ο Τέιλορ Πέντριθ.
Ο τελευταίος Καναδός είναι ο Μακένζι Χιουζ.
Ας εξετάσουμε την ομάδα ως σύνολο.
Όπως είπε ο Μάικ, επελέγησαν οι Καναδοί Κόνερς, Χιουζ και Πέντριθ.
Χωρίς τους Νικ Τέιλορ και Άνταμ Χάντγουιν.
Ήταν απογοητευτικό, αλλά ταυτόχρονα,
θα είναι κίνητρο για να πηγαίνω στο γυμναστήριο το πρωί
και να κάνω βολές.
Δεν πειράζει.
Έχεις τον λόγο, Τζιμ. Ποιους επέλεξες για το Μόντρεαλ;
Θα ξεκινήσω με τον Σαμ Μπερνς,
τον Ράσελ Χένλι,
τον Κίγκαν Μπράντλι,
τον Μαξ Χόμα,
τον Μπράιαν Χάρμαν
και τον Τόνι Φίναου.
Ο Τζιμ μόλις διάβασε τη λίστα
από τον 7ο ως τον 12ο στο Κύπελλο Presidents.
Ανυπομονώ να ξεκινήσουμε,
με έναν καλό αντίπαλο, καλό φίλο, τον Τζιμ, τον αρχηγό Φιούρικ.
Ξέρουμε πολύ καλά ότι παίζουμε εκτός έδρας.
Ξέρουμε καλά ότι το 99% του κοινού δεν θα στηρίζει εμάς.
Χαίρομαι για τους 12 παίκτες μου. Πρέπει να 'ναι έτοιμοι.
Είναι σπουδαίο.
Έχω 12 παίκτες που χαίρονται κι ανυπομονούν.
ΣΟΡΧΑΜ, ΒΕΡΜΟΝΤ
- Ήμασταν στο υπνοδωμάτιο όταν πήρε ο Τζιμ; - Ναι.
Νομίζω ότι σου είπα,
και το εννοούσα, πως αν μου έλεγε ότι δεν θα είμαι στην ομάδα,
θα το καταλάβαινα.
Σχεδόν το περίμενα κιόλας, για να είμαι ειλικρινής.
Άνετα μπορούσε να μη με πάρει. Του είπα χίλιες φορές πόσο ευγνώμων είμαι.
Υποσχέθηκα στον εαυτό μου, μετά την περσινή χρονιά, να κάνω λίγο πίσω
και να μην εστιάζω τόσο στη συμμετοχή σε ομάδες.
Διότι, όταν δεν κατάφερα να μπω,
μου στοίχισε πολύ, αλλά και στην Τζίλιαν, στην οικογένεια.
- Γεια, Ζακ. - Γεια, φίλε.
Δεν είναι εύκολο να το πω.
Έκρινα ότι είναι προτιμότερο να ακολουθήσω άλλη κατεύθυνση.
Πολύ θα ήθελα να πάρω 30 άτομα,
αλλά δεν μπορώ.
Να ξέρεις ότι είμαι ευγνώμων για σένα.
Εντάξει, Ζακ, καταλαβαίνω.
Προφανώς, σας εύχομαι καλή τύχη
και ελπίζω να κερδίσετε.
Ευχαριστώ, Κιγκς. Σε εκτιμώ, φίλε.
Ποιος είναι αυτός; Ποιος είναι;
Τι κάνετε;
- Τίποτα. - Τίποτα, μωρό μου.
Κάνε αγκαλιά τον μπαμπά.
- Γιατί; - Τη χρειάζεται.
Ήταν πολύ απογοητευτικό να τον βλέπουμε να το περνά όλο αυτό.
Και οι δύο ήμασταν καταρρακωμένοι.
Είναι απαίσιο.
Όμως, κατευθείαν,
ο Κίγκαν είπε "Εντάξει. Θα μπω στην ομάδα για το Presidents".
Είναι μεγάλη ικανοποίηση ότι επιτέλους θα εμφανιστεί
όπως πάντα έβλεπα κι ήξερα ότι αξίζει.
Δεν αμφέβαλλα ποτέ, ούτε για μια στιγμή.
Νομίζω ότι στη ζωή, σε κάθε δουλειά,
κάποιοι δουλεύουν όσο σκληρά μπορούν.
Δίνουν την ψυχή τους σ' αυτό που κάνουν.
Κάνουν θυσίες. Θυσιάζονται για την οικογένειά τους.
Τα κάνεις όλα, αλλά δεν επιβραβεύεσαι πάντα.
Ναι.
Έτσι, όταν σου δοθεί η ευκαιρία, νιώθεις τέλεια.
ΤΖΟΥΠΙΤΕΡ, ΦΛΟΡΙΝΤΑ
Γεια σου, Netflix.
Γεια σας, Γκόλφερ.
Κάποιος θα σου φέρει φαγητό, Ματέο.
Γεια, Πίξι.
Φίλε, για τους μυς σου. Κρέας.
- Ποιος έχει μεγάλους μυς; - Εγώ.
Είμαι ο Καμίλο Βιγιέγκας.
Είμαι τυχερός που είμαι υπαρχηγός
για δεύτερη φορά στο Presidents.
Τιμή μου που είμαι στην ομάδα.
Κρέας;
Για να 'σαι δυνατός όπως ποιος;
Όπως ο μπαμπάς.
- Όπως ο μπαμπάς. - Όπως ο μπαμπάς.
Ο Καμίλο Βιγιέγκας είναι ένας πολύ αγαπητός παίκτης στο PGA TOUR.
…για τον Καμίλο Βιγιέγκας,
πρωταθλητή στο PGA TOUR.
Πολλάκις νικητής στο PGA TOUR. Έχει παίξει σε πολλά ομαδικά τουρνουά.
Χαίρει γενικού σεβασμού.
Ο Καμίλο Βιγιέγκας επέστρεψε στον κύκλο των νικητών.
Γιορτάζει με τους ισπανόφωνους παίκτες.
Είναι πολύ επίκαιρος. Κέρδισε πέρσι. Ακούγεται.
Έπαιξε σε ζεύγη με πολλούς δικούς μας.
Μπορείς να βασιστείς πάνω του και βλέπεις πώς παίζουν.
Η επιλογή του δεν ήθελε πολλή σκέψη.
Αλλά χάρηκα όταν με πήρε για υπαρχηγό.
Σας το λέω ειλικρινά.
Είπα "Γιατί με έβαλες να περιμένω;"
Είναι έτοιμος να πολεμήσει. Το χρειαζόμαστε.
Είναι σημαντικό κομμάτι της ομάδας.
Όταν παίζω και είναι δίπλα μου, νιώθω σιγουριά.
Θα έτρωγα μια σφαίρα γι' αυτόν, και αυτός θα έκανε το ίδιο για μας.
Θες να πας στο γήπεδο του γκολφ; Να κάνεις μερικές βολές;
Ο γείτονάς μου πήγαινε στο ίδιο σχολείο με τον Καμίλο,
οπότε τον ξέρω όλη μου τη ζωή.
Η μαμά δεν μπορεί να φάει γιατί πρέπει να σε κρατά να μην πέσεις.
Ο Ματέο είναι ο γιος μας.
Ήταν ένα φως για μας. Μας πρόσφερε
ανακούφιση.
Συμπλήρωσε μια διαλυμένη οικογένεια, αφότου χάσαμε τη Μία.
Όταν γεννήθηκε η Μία, για πρώτη φορά στη ζωή μου,
ένιωσα ότι δεν χρειάζομαι τίποτα άλλο.
Είχα όλα όσα ονειρευόμουν,
και αυτό το κοριτσάκι με ολοκλήρωνε.
Η Μία είχε φοβερή ενέργεια.
Κανείς δεν θα περίμενε αυτό που συνέβη.
Όταν η Μία ήταν 17 μηνών, άρχισε να μην αισθάνεται καλά.
Ένα βράδυ, δεν μπορούσε να κοιμηθεί όλη τη νύχτα.
Εκείνη τη νύχτα, άρχισε να πιάνει το κεφάλι της.
Έτσι, το επόμενο πρωί είπα στον Καμίλο
"Ας κάνουμε κάτι. Δεν μ' αρέσει αυτό".
Σήκωσα το τηλέφωνο και κάλεσα την Μπάρμπαρα και τον Τζακ Νίκλαους
και τους ζήτησα βοήθεια.
Το Νοσοκομείο Παίδων Νίκλαους έκανε εξετάσεις.
Και οι ζωές μας άλλαξαν.
Η ζωή της Μία άλλαξε. Ξεκίνησε μια μάχη.
Βρήκαμε έναν όγκο στον εγκέφαλο της Μία.
Είχε καρκίνο στον εγκέφαλο και τη σπονδυλική στήλη.
Μας είπαν ότι πρέπει να χειρουργηθεί αμέσως,
για να αφαιρεθεί ό,τι είναι δυνατό από τον κύριο όγκο του εγκεφάλου.
Δυστυχώς, ο καρκίνος της Μία ήταν πολύ επιθετικός.
Ήταν πολύ δύσκολη στιγμή
γιατί συνέβη παράλληλα με τον Covid, όταν άρχισε το lockdown.
Οι οικογένειές μας είναι στην Κολομβία.
Με το lockdown, τα σύνορα ήταν κλειστά.
Δεν μπορούσαμε να τους φέρουμε εδώ.
Καλώς ήρθατε στο δωμάτιο της Μία. Χαμογελάστε! Να είστε χαρούμενοι!
Έπαιρνα τηλέφωνο τον αδερφό μου.
Κοιτούσα τη Μία,
την κρατούσα αγκαλιά, κι απλώς κατέρρεα.
Απλώς έκλαιγα. Κι εκείνος μου έλεγε
"Θέλω να αναπνεύσεις".
Μόνο με την αναπνοή κατάφερνα να πάψω να κλαίω.
Ήμουν καταρρακωμένος.
Έκανε πέντε εγχειρήσεις στον εγκέφαλο.
Πολύ ισχυρή θεραπεία, χημειοθεραπεία.
Πάρα πολλές διαφορετικές εξετάσεις.
Και
μετά από πέντε μήνες, πήγε σε ένα καλύτερο μέρος.
Είναι πάντα μαζί μας. Είναι εδώ.
Όπως λέει ο Ματέο.
Το χτύπησες δυνατά αυτό.
Ξέρει ότι έχει μια αδερφή. Ότι εκείνη δεν μένει εδώ μαζί μας.
Αλλά ξέρει ότι υπάρχει.
Λόγκαν, τρέξε μακριά!
Πιάσ' τη! Ναι!
- Ώρα να γιορτάσουμε. Έλα να γιορτάσουμε. - Έλα.
- Ωραίο. Δεν το έχω ξαναδεί. - Είναι κάτι νέο, τώρα το δουλεύει.
Η Μαρία ήταν από τις πρώτες φίλες μου όταν μετακόμισα στη Φλόριντα.
Πολύ φιλόξενη, ζεστή και καλοσυνάτη.
Είναι πολύ ξεχωριστοί και σημαντικοί στη ζωή μας.
- Μάλλον μείναμε οι δυο μας, Κούπσι! - Ναι!
Η εποχή που η Μία ήταν άρρωστη ήταν φριχτή.
Ήταν συνομήλικα με τον μεγάλο γιο μου. Έπαιζαν και μεγάλωναν μαζί.
Κρατιέσαι καλά;
Ήξερα ότι αυτό το κοριτσάκι είχε φύγει, και απλώς δεν…
Δεν ήξερες τι να κάνεις.
Δεν φαντάζομαι τι τράβηξαν η Μαρία κι ο Καμίλο.
- Λαβύρινθος καλαμποκιού! - Λαβύρινθος.
Σου υπενθυμίζει τελικά τι είναι σημαντικό.
Λόγκαν, βάλε αυτό.
- Είναι καταπληκτικά εδώ. - Το ξέρω.
Πάντα ακούω στο μυαλό μου "Δεν δουλεύεις αρκετά σκληρά".
Πάντα κάποιος μου φωνάζει
"Δεν είσαι αρκετά καλός".
Και μια άλλη φωνή λέει "Δεν περνάς αρκετό χρόνο με την οικογένειά σου.
Τα αγόρια σου θα φύγουν από το σπίτι. και θα μετανιώσεις που το έκανες αυτό".
Διότι, από οικονομική άποψη, μπορώ να σταματήσω ακόμα και τώρα.
Οπότε, είναι μια λίγο εγωιστική ανάγκη να συνεχίσω.
Κοίτα τα μεγάλα του δόντια!
- Έλα. Ρίχ' το μέσα. - Καλή προσπάθεια.
- Ναι! Κατευθείαν μέσα στον λαιμό του. - Διάνα!
Δύσκολα τα ισορροπείς.
Παιδιά, κοιτάξτε!
Το ξέρω. Ένα λεπτό.
Απλώς θέλω να μπορώ να πω "Τελικά, άξιζε τον κόπο".
- Ναι! - Ναι!
ΝΟΡΘ ΠΑΛΜ ΜΠΙΤΣ, ΦΛΟΡΙΝΤΑ
ΝΟΡΘ ΠΑΛΜ ΜΠΙΤΣ ΚΑΝΤΡΙ ΚΛΑΜΠ
ΤΑ ΘΑΥΜΑΤΑ ΤΗΣ ΜΙΑ
Τρέχουμε;
Θα σε τσακίσω, φιλαράκι.
Η Μία μάς εμπνέει να βοηθάμε όσους βιώνουν παρόμοιες καταστάσεις.
Πλέον έχουμε το Ίδρυμα "Τα Θαύματα της Μία".
Η ζωή κάνει κύκλους.
Μπορούμε να κάτσουμε εδώ, να συζητάμε για όλα τα καλά και τα άσχημα.
Να μπει εδώ;
Η Μία ήταν σ' αυτόν τον κόσμο για ένα μικρό χρονικό διάστημα.
Αλλά θα αφήσει τεράστιο αντίκτυπο.
Παρότι χάσαμε την κόρη μας, συνειδητοποιούμε πόσο τυχεροί ήμασταν
που ήμασταν στο Νοσοκομείο Παίδων Νίκλαους και μας στήριξαν.
Πάντα κλαίω μ' αυτά. Αλλά…
Σ' αγαπάμε!
Πάντα ευχόμουν να ήταν εδώ η Μία, αλλά η Μία μάς βοηθά να εξελισσόμαστε.
Να ανοίγουμε την καρδιά μας.
Η ενέργεια που λαμβάνουμε είναι απίστευτη,
μέρα με τη μέρα,
από τους φίλους μας, από την οικογένειά μας, από όλους εδώ.
Με τον Καμίλο είμαστε διαφορετικοί. Ποτέ δεν θα είμαστε το ίδιο.
Λάβετε θέσεις, έτοιμοι, πάμε!
Αλλά νομίζω ότι η καριέρα του, το γκολφ,
είναι κυρίως αυτό που τον γιατρεύει.
Η στήριξη από τους συναδέλφους μου,
από το PGA TOUR, από τον κόσμο του γκολφ, ήταν φοβερή.
Από τη θέση του υπαρχηγού, το ανταποδίδεις λιγάκι.
Είναι τιμή που συμμετέχω στην ομάδα, που συμβάλλω στην προσπάθεια για νίκη.
ΜΟΝΤΡΕΑΛ, ΚΑΝΑΔΑΣ
Πάμε!
Χαίρομαι κι έχω άγχος,
αλλά αυτό είναι λογικό σε ένα τέτοιο τουρνουά.
Ναι!
Ήρθε ο σεφ, μάγκες! Τι μαγειρεύεις;
- Πώς είσαι; Όλα καλά; - Ναι, μια χαρά. Για πάμε!
Πρώτη συμμετοχή στο Κύπελλο Presidents.
Ανυπομονώ να φορέσω τη στολή της ομάδας με την ασπίδα.
Θα είναι μεγάλη τιμή.
Κι άλλη βαλίτσα;
Ευτυχώς που δεν έφερα πολλά.
Στο Presidents λατρεύω το ότι, ενώ είναι ατομικό άθλημα,
για εκείνη τη μία βδομάδα, έχεις 12 αδέρφια που λατρεύεις.
- Ναι! Έτοιμοι να ανεβείτε; - Ναι.
Υπάρχει σχέδιο. Υπάρχει σκοπός.
Έχω καλό προαίσθημα. Η ομάδα είναι έτοιμη να παίξει.
- Τι συμβαίνει, παιδιά; - Καλώς ήρθατε!
ΓΥΡΟΣ ΠΡΟΠΟΝΗΣΗΣ
Αν είναι να νικήσουμε τις ΗΠΑ,
πρέπει να φτιάξουμε μια ομάδα από όλον τον κόσμο
όπου όλοι να ταιριάζουν καλά μεταξύ τους και να παλέψουν εδώ.
Τα μέλη της αμερικανικής ομάδας παίζουν μαζί συνέχεια.
Αγωνίζονται από τότε που ήταν στο γκολφ για νέους,
οπότε γνωρίζονται πολύ καλά.
Οι προκλήσεις για τη Διεθνή Ομάδα διαφέρουν.
Γίνεται ένας μεγάλος συγκερασμός.
Όλοι πρέπει να μπουν στο ίδιο μήκος κύματος σε μικρό διάστημα.
Είμαι ενθουσιασμένος. Ενθουσιάστηκα.
Οι Αμερικανοί νικάνε εμάς τους Διεθνείς στο 95% των περιπτώσεων.
Έχουμε μια νίκη και μια ισοπαλία. Ελπίζω φέτος να πετύχουμε κάτι.
Το πουτίν έχει κάτι σαν χαλούμι.
Είναι τέλειο.
Θα δούμε τον θάλαμο της ομάδας για πρώτη φορά.
- Είναι απίστευτο. - Θεούλη μου.
Κοίτα ωραίες φωτογραφίες!
Δεν θεωρώ την ομάδα μας τόσο αουτσάιντερ όσο ίσως ήταν στο παρελθόν.
Θεωρώ ότι έχουμε δυναμική.
Έχουμε και πολλούς καλούς παίκτες που είναι φοβερό.
Μου ανοίγει την όρεξη να παίξω. Πάμε.
Όσον αφορά την παγκόσμια κατάταξη,
μάλλον είναι όσο πιο κοντά ήμασταν εδώ και καμιά 20 χρόνια.
Η ομάδα των ΗΠΑ πάντως είναι πολύ δυνατή.
Μοιάζουν φαβορί σε όλους τους ομαδικούς διαγωνισμούς.
Όμως, έχουμε δει και τι έκανε η Ευρώπη στο Κύπελλο Ryder.
Προσπαθούμε να κάνουμε το ίδιο.
Ήταν δύσκολη πρόκληση για εμάς από άποψη επιδόσεων,
από άποψη ιστορικού και αποτελεσμάτων.
Αλλά γι' αυτό έχουμε καταστρώσει σχέδιο, προσπαθούμε να αλλάξουμε τα πράγματα.
Ο Καμίλο είναι το τέλειο άτομο για τη θέση του υπαρχηγού,
εν μέρει, γιατί είναι ένας αγαπημένος παίκτης
που ξέρει καλά το επαγγελματικό γκολφ.
Όμως, είναι και λογικό να έχει αυτόν τον στηρικτικό ρόλο στους Διεθνείς,
όταν ο ίδιος έχει λάβει τόση στήριξη
από τη διεθνή κοινότητα του γκολφ από τότε που έχασαν τη Μία.
Λοιπόν, είναι Τρίτη στο Κύπελλο Presidents.
Θα κάνουμε ένα γεύμα για την ομάδα.
Όλες θα χτενιστούμε και θα βαφτούμε,
για να είμαστε λαμπερές κι έτοιμες για τις ομαδικές φωτογραφίες.
Θα είμαστε κούκλες.
ΜΙΣΕΛ ΜΟΝΙ ΣΥΖΥΓΟΣ ΤΟΥ ΜΑΪΚ ΓΟΥΙΡ
Κούκλες!
- Ναι! Πολύ καλό. - Σας αρέσει το λουκ μου;
- Ωραίο. - Μοιάζω με τη δόνα Φλορίντα.
Να σας δείξω την έμπνευσή μου;
Ναι, θα το ήθελα.
- Θεέ μου. Σταμάτα. - Διάνα!
- Έπεσε διάνα, έτσι; - Διάνα.
Φτάνει.
Για να δω. Να δοκιμάσω το μικρό;
- Δοκίμασε το μικρό. - Εντάξει.
Δεν ήξερα ότι την Πέμπτη ήταν τα γενέθλια της Μία.
- Ναι. Θα γινόταν έξι. Οπότε… - Πώς είσαι;
Θα είναι… Είμαι μια χαρά.
- Ναι; - Ναι. Μια χαρά.
Ξέρω ότι είναι εκεί όπου πρέπει να είναι, οπότε…
Πάντα αναρωτιόμουν πώς…
Απλώς, πώς…
όχι το εκλογικεύετε, αλλά πώς βγάζετε άκρη.
Είναι δύσκολο να το εκφράσω με λέξεις.
Αλλά ξέρω ότι αυτή είναι η αποστολή μας. Η αποστολή μου. Κάνω ό,τι πρέπει να κάνω.
Όταν ξεκίνησαν όλα αυτά, όταν μου πρωτοείπαν
ότι η Μία μπορεί να μην τα καταφέρει,
ότι ίσως είναι καλύτερα γι' αυτή να πάει στον παράδεισο,
εκείνη τη στιγμή σκέφτηκα "Όχι, θα πεθάνω μαζί της".
- Ναι. - Νόμιζα ότι η ζωή μου θα τελείωνε.
Αλλά μετά σκέφτηκα τι θα ήθελε η Μία για μένα.
Θα ήθελε να ζήσω, θα ήθελε να είμαι ευτυχισμένη,
θα ήθελε να έχω μια καλή ζωή.
Είναι λες και εκείνη τώρα ζει μέσα από τα μάτια μου.
Είσαι φοβερή.
- Όχι, ευχαριστώ. - Όχι…
Ήξερα πόσο καταπληκτική κοινότητα είχαμε,
αλλά ποτέ δεν φανταζόμουν ότι θα εισέπραττα τόσο πολλή αγάπη.
Δυσκολεύομαι να το περιγράψω.
Όλοι υπερέβησαν εαυτόν
και νιώσαμε απέραντη αγάπη.
Είναι λες και… Είμαστε σαν μια μικρή οικογένεια.
Φτάνει το κλάμα.
- Όχι, το μακιγιάζ. - Το μακιγιάζ.
- Έχουμε να πάμε σε πάρτι. - Ναι.
Φωτογραφίες. Με το όμορφο λουκ μου αλά δόνα Φλορίντα.
Αυτό που πέρασαν η Μαρία και ο Καμίλο
πραγματικά ένωσε τη διεθνή οικογένειά μας για να τους στηρίξουμε.
Πραγματικά δείχνει
πόσο όμορφο είναι το παιχνίδι σε κάτι τέτοια θέματα.
Είναι απίστευτα ανταγωνιστικό, αλλά όταν προκύπτουν αντιξοότητες,
αλληλοστηριζόμαστε, κι αυτό είναι το όμορφο.
ΓΕΥΜΑ ΔΙΕΘΝΟΥΣ ΟΜΑΔΑΣ
Η Διεθνής Ομάδα είναι ξεχωριστή.
Υπάρχουν άτομα από την Αυστραλία,
τη Νότια Αφρική, την Κορέα,
την Ιαπωνία, την Κολομβία, τον Καναδά.
Όλοι μαζί δημιουργούν μια ομάδα.
Η διεθνής κοινότητα που πρέπει να γίνει ένα
είναι κάτι πολύ μαγικό που δεν νομίζω ότι έχει η ομάδα των ΗΠΑ.
Φέτος, η ομάδα μας είναι πολύ ενωμένη.
Η ασπίδα μας μάς ενώνει.
Πιστεύω ότι τα παιδιά την έχουν ασπαστεί.
Είναι ωραία να σε αναγνωρίζουν πιο πολύ ως ενιαίο σύνολο.
Προσπαθήσαμε να κατανοήσουμε τους διάφορους πολιτισμούς,
τους διάφορους παίκτες.
Προσπαθήσαμε να είναι ενωμένοι και να κατανοούν
ότι υπάρχει ένας μεγαλύτερος στόχος εδώ.
Είναι καταπληκτικό.
ΦΩΤΟΓΡΑΦΙΣΗ ΟΜΑΔΑΣ
Όλοι συζητούν το πόσο ξεχωριστά είναι αυτά τα τουρνουά.
Δεν παίζεις για λεφτά ή για τον εαυτό σου,
αλλά για τους συμπαίκτες, τα αδέρφια, την πατρίδα σου.
Ωραία, και μετά…
Όχι, είναι απίθανο.
Μια ξεχωριστή μέρα με τις συζύγους μας, τον ενθουσιασμό, τα πλήθη.
Αύριο επανερχόμαστε με στόχο, έτοιμοι να παίξουμε.
Πάμε να ροκάρουμε, μαλάκες.
Η Διεθνής Ομάδα έχεις δυνατούς, ικανούς, ταλαντούχους παίκτες.
Έχουν βετεράνους επικεφαλής. Έτσι, υπάρχει μια νευρική ενέργεια,
αλλά νιώθω σιγουριά. Έχουμε καλή ομάδα. Σαφώς νιώθω σιγουριά.
Πηγαίνοντας στο Κύπελλο Presidents, με τον Κίγκαν λέγαμε
"Φίλε, δεν θα ήταν ωραία να παύαμε να σκεφτόμαστε έστω για λίγο;"
Γιατί είναι αδύνατον.
Σκέφτεσαι τι ακολουθεί και πόσο σημαντικό είναι.
Ένας μεγάλος φόβος όταν παίζεις στο Κύπελλο Presidents
είναι να έχεις μια φριχτή βδομάδα. Συμβαίνει. Γκολφ είναι.
Όσο πλησιάζεις στον πρώτο γύρο, συνειδητοποιείς ότι είναι αληθινό.
Μέσα μου, ακόμα έχω άγχος.
Σκέφτομαι "Σκατά, πρέπει να ετοιμαστώ.
Ξεκινά, είτε μ' αρέσει είτε όχι.
Θα είμαι στην εκκίνηση, με παρτενέρ, θα παίζω για τη χώρα μου.
Η άλλη ομάδα θα θέλει να με σκοτώσει".
Η πίεση σ' αυτά τα τουρνουά είναι μεγάλη,
πόσο μάλλον για τον Κίγκαν Μπράντλι.
Αποκλείστηκε από το Κύπελλο Ryder με σπαρακτικό τρόπο.
Αλλά πριν από λίγους μήνες, ο Κίγκαν κι όλοι στο γκολφ έμαθαν απρόσμενα νέα.
Ευχαριστούμε που ήρθατε.
Θα ανακοινώσουμε τον αρχηγό των ΗΠΑ για το Κύπελλο Ryder το 2025.
Πάνω από 100 χρόνια, ο αρχηγός στο Κύπελλο Ryder
φέρει έναν από τους πιο επιφανείς τίτλους στο άθλημά μας.
Ανακοινώνω τον αρχηγό για το Κύπελλο Ryder,
εκ μέρους των 30.000 επαγγελματιών του PGA στη χώρα.
Κίγκαν Μπράντλι.
Είναι μεγάλη τιμή μου που θα ηγηθώ αυτής της ομάδας.
Θα διεκδικήσουμε ξανά το Κύπελλο Ryder για την Αμερική.
Ο Κίγκαν Μπράντλι θα είναι ο αρχηγός των ΗΠΑ στο Ryder
το 2025 στο Μπέθπεϊτζ.
Τι λέτε γι' αυτά τα νέα;
Ξαφνιάστηκα πολύ.
Με ξάφνιασε, διότι δεν έχει εμπειρία ως αρχηγός ομάδων.
Ο Μπράντλι θα βιώσει μεγάλη πίεση να τα πάει καλά.
Ο Κίγκαν Μπράντλι θα νιώθει πολύ μεγαλύτερη πίεση
να αποδείξει ότι του αξίζει αυτή η θέση.
Το ομολογεί κι ο ίδιος, νιώθει μια ευθιξία για αυτό,
από τη μέρα που ξεκίνησε να παίζει στο PGA TOUR.
Τώρα που ο Κίγκαν τιμήθηκε με τον ρόλο του αρχηγού,
είναι ακόμα πιο εύθικτος για να αποδείξει ότι το αξίζει.
Είναι μοναδική τιμή.
Δεν φανταζόμουν ότι θα μου δοθεί ευκαιρία.
Αν βάλεις το τρόπαιο στο αριστερό σου χέρι…
Θέλω να δείξω στην ομάδα ότι ο αρχηγός ακόμα παίζει,
ακόμα μπορεί να βγει εκεί έξω
και να χειριστεί την πίεση ενός τέτοιου τουρνουά.
ΚΥΠΕΛΛΟ PRESIDENTS ΛΕΣΧΗ ΓΚΟΛΦ ΡΟΓΙΑΛ, ΜΟΝΤΡΕΑΛ
Άλλο ένα Κύπελλο Presidents έφτασε στο γήπεδο Ρόγιαλ του Μόντρεαλ,
μια από τις σπουδαιότερες αθλητικές σκηνές.
ΗΠΑ, μάγκες! ΗΠΑ!
Το δεύτερο Κύπελλο Presidents διεξάγεται εδώ, στον Καναδά.
ΠΕΜΠΤΗ - ΓΥΡΟΣ 1
Έφτασε η ώρα.
Τα παιδιά προπονήθηκαν και είναι έτοιμοι.
Θέλουν να διαγωνιστούν.
Πάμε. Πάμε, παίδες!
Αντιμετωπίζουμε μια μεγάλη πρόκληση.
ΘΑΛΑΜΟΣ ΟΜΑΔΑΣ
Η Διεθνής Ομάδα έχει απίθανους, κορυφαίους παίκτες.
Θέλουν τη νίκη πάρα πολύ. Πρέπει να βάλουμε τα δυνατά μας.
Έχω πολύ καιρό να το κάνω.
Είμαι πολύ αγχωμένος και φοβάμαι.
Το πρώτο σετ στην εκκίνηση, με 4.000 άτομα να παρακολουθούν.
Διεθνείς!
Ναι.
Το Μόντρεαλ έχει φοβερούς, παθιασμένους φαν.
Πάντα υπάρχει η σημαία του Καναδά.
Πάντα υπάρχει κάποιος ντυμένος
με γουστόζικα ερυθρόλευκα ρούχα.
Η ενέργεια είναι τρομερή.
Τους χρειαζόμαστε. Αυτούς κι αυτήν την ενέργεια.
Μόλις ξεκινήσει το τουρνουά, βγαίνει όλη η ανταγωνιστικότητα.
Απλώς θέλεις να συνθλίψεις την άλλη ομάδα.
Αν και τους αγαπάς παράλληλα, γιατί ανέκαθεν παίζεις μαζί τους,
αυτό είναι ένα τελείως διαφορετικό σκηνικό.
Μια από τις καλύτερες φίλες μου, η Μαρία Βιγιέγκας, είναι στη Διεθνή Ομάδα.
Ήταν παράνυμφος στον γάμο μου.
Κι απλώς ξέραμε μόλις τα πράγματα…
Απλώς πήγαμε σε διαφορετικές πλευρές του γηπέδου.
Για εκείνο το μικρό διάστημα, όλα μοιάζουν θέμα ζωής ή θανάτου.
Ξεκινά ο πρώτος από πέντε αγώνες δύο ομάδων με δύο παίκτες.
Να τοι, λοιπόν.
Η Διεθνής Ομάδα προσπαθεί να αλλάξει τα δεδομένα.
Οι ΗΠΑ έχουν κερδίσει 12 από τα 14 Κύπελλα Presidents,
μεταξύ αυτών και εννιά σερί.
Όταν στέκεσαι στην εκκίνηση και βλέπεις χιλιάδες οπαδούς,
δεν χρειάζεται να πεις τίποτα άλλο. Είναι ώρα για δράση, φίλε.
Το Presidents, όπως το Ryder, είναι αγώνας ματς,
δηλαδή οι παίκτες μονομαχούν.
Αν κερδίσεις μια τρύπα, ανεβαίνεις.
Αν τη χάσεις, πέφτεις.
Κερδίζει όποιος κερδίσει τις περισσότερες τρύπες.
Παίζουν ανά δύο ζεύγη. Και την Κυριακή όλοι παίζουν μόνοι τους.
Κάθε αγώνας αξίζει έναν βαθμό.
Υπάρχουν 30 αγώνες, άρα 30 βαθμοί συνολικά.
Όποια ομάδα κερδίσει 15,5 βαθμούς, κερδίζει το Κύπελλο Presidents.
ΤΟΝΙ ΦΙΝΑΟΥ - ΖΑΝΤΕΡ ΣΟΦΛΙ ΚΑΤΑ ΤΖΕΪΣΟΝ ΝΤΕΪ - ΜΠΙΟΝΓΚ ΧΟΥΝ ΑΝ
Για τον Τόνι Φίναου αυτό είναι το τρίτο Κύπελλο Presidents.
Ο λόγος που σε στέλνουν πρώτο
είναι επειδή θες να δεις κόκκινο, μπλε, λευκό πρώτα.
Βιώνεις πολλά αισθήματα, αλλά μένεις εστιασμένος.
Είναι πολύ αγχωτικό για μας. Νιώθεις σαν…
Ήθελα να κλάψω. Κρατούσα την ανάσα μου.
ΤΡΥΠΑ 1
Σειρά έχει ο Τζέισον Ντέι.
Ο Τζέισον Ντέι! Θεαματική αρχή για τη Διεθνή Ομάδα.
Πήραν την πρώτη νίκη στην εναρκτήρια τρύπα.
Οι παίκτες που εκπροσωπούν την ομάδα των ΗΠΑ
είναι ο Γουίνταμ Κλαρκ κι ο Κίγκαν Μπράντλι.
Είναι ένα πολύ αγχωτικό τουρνουά.
Μου 'ρχεται να ξεράσω, να κλάψω.
Σε πιάνει μια ανατριχίλα.
Ο Κίγκαν Μπράντλι αναρωτιόταν αν θα του δινόταν ποτέ ευκαιρία
να ξαναπαίξει σε ομαδικό τουρνουά.
Όχι μόνο είναι ο επόμενος αρχηγός των ΗΠΑ στο Ryder,
αλλά μπήκε και στην ομάδα του Presidents.
Ακριβώς στη μέση του fairway.
Ο Τομ Κιμ αντεπιτίθεται.
ΤΡΥΠΑ 7
Το έβαλε μέσα.
Μ' αρέσει που αντιδρούν έτσι στη διάρκεια του τουρνουά.
Συμφωνώ. Στα κανονικά τουρνουά είναι πολύ…
- Εστιασμένοι. - Ναι.
Ο Σέφλερ για ισοβαθμία.
Τι λέτε;
Δεν έχω δει τον Σκότι Σέφλερ να αντιδρά έτσι.
Πρέπει να προσέχεις.
Τα αισθήματα ίσως σου αλλάξουν πορεία, για καλό και για κακό.
Και για birdie, ο Τομ Κιμ.
Θα το ξανακάνει;
Ο Σέφλερ είναι εκεί για να ξαναχτυπήσει.
Του γύρισε την πλάτη. Δεν τον κοίταξε καν.
Ο Κιμ κι ο Ιμ έφυγαν. Πήγαν στην ένατη περιοχή εκκίνησης.
Μόλις έφυγαν από το green.
Το λες και κακή συμπεριφορά. Το θεωρώ έλλειψη σεβασμού.
Είπα στον Τομ και τον Σάνγκτζε να κάνουν στην άκρη.
Δεν ήθελα ο Σκότι να έχει ευκαιρία να πετύχει τη βολή στην οχτώ
και να κοιτάξει τον Τομ όπως έκανε στην εφτά.
Δεν ήταν όμορφο, αλλά αυτά συμβαίνουν.
Δεν ήταν κακοπροαίρετο.
Η στιγμή με τον Τομ Κιμ ανέβασε το στοίχημα.
Έδωσε κίνητρο στην ομάδα των ΗΠΑ να πει "Για μισό.
Αν το κάνετε, να ξέρετε να το δέχεστε.
Έτσι είναι τα σπορ και θα σας το θυμίσουμε".
Ο Τόνι Φίναου μπορεί να το βάλει με birdie.
Και το έκανε!
Πώς σας φάνηκε αυτή η βολή;
ΦΙΝΑΟΥ - ΣΟΦΛΙ: 2 ΠΑΝΩ ΝΤΕΪ - ΧΟΥΝ ΑΝ
Βολή για birdie του Γουίνταμ Κλαρκ.
Σκέτη τελειότητα.
Σε κάτι τέτοιες στιγμές, τα συναισθήματα σε κατακλύζουν.
Γρήγορα και πολύ έντονα.
Χαίρομαι που συνέβη. Πραγματικά έβαλε φωτιά σε όλους.
Ο Κίγκαν Μπράντλι από το green. Με birdie θα κέρδιζε την τρύπα.
Κοιτάξτε, ίσια προς την τρύπα! Διάνα!
Ορίστε.
Σαν να επικράτησε πολλή ησυχία εκεί έξω.
ΤΡΥΠΑ 18
Πάμε πίσω στη 18.
Ο Κίγκαν Μπράντλι έχει ευκαιρία να το λήξει εδώ.
Εμπρός, δώστε! Πάμε, ελάτε!
Πάμε!
Στον πρώτο γύρο, όλα θα κριθούν από το τελευταίο putt του Κίγκαν στη 18.
Αν αστοχήσει, οι Διεθνείς παίρνουν μισό πόντο για τη μέρα.
Αλλά αν τα καταφέρει, θα εξασφαλίσει 5-0 για την ομάδα των ΗΠΑ.
Δεν υπάρχουν άλλοι αγώνες στο γήπεδο. Όλες οι σύζυγοι ήταν εκεί.
Σκέφτηκα "Θεούλη μου, είναι μια κρίσιμη στιγμή".
Μεγάλη καμπύλη για τον Κίγκαν.
Ο Κίγκαν Μπράντλι με το τελειωτικό χτύπημα
σε μια μέρα όπου οι Αμερικανοί κυριάρχησαν.
Υπήρχε μεγάλη προσμονή ότι φέτος ίσως είναι η χρονιά
που οι Διεθνείς θα νικήσουν τις ΗΠΑ.
Αλλά από την πρώτη μέρα, το μπαλόνι της προσδοκίας ξεφούσκωσε.
Μοιάζει σαν απόδειξη
ότι οι δύο ομάδες δεν έχουν καν θέση στο ίδιο γήπεδο.
- Μπράβο. - Δικέ μου! Πόσο τέλειο ήταν;
- Ευχαριστήθηκες. - Δέκα χρόνια το μάζευα.
- Ήταν φοβερό. - Το ήξερα. Ευχαριστώ.
Το είπα πριν χτυπήσεις. "Θα ξεσαλώσει όταν μπει". Ξεσάλωσες.
Πριν από σήμερα, λέγαμε ότι δύσκολα θα ηττηθούμε.
Αλλά μετά, προβάδισμα 5-0.
Ισοδυναμεί με 30 βαθμούς στο μπάσκετ. Είναι μεγάλο προβάδισμα.
- Είχε πλάκα! - Ναι, φίλε!
Ωραίο ήταν!
Οι ΗΠΑ τούς έχωσαν μπουνιά.
Είπαν "Είναι δικό μας τουρνουά, όπως και σας είπαμε ότι θα γίνει.
Τι θα κάνετε γι' αυτό;"
Χτες ήταν μια δύσκολη μέρα, αλλά τώρα πέρασε.
Είναι Παρασκευή. Εστιάζουμε στο σήμερα.
Τα παιδιά παίζουν γκολφ από καιρό. Ξέρουν τι κάνουν.
Απλώς έτυχε να είναι μια δύσκολη μέρα,
ειδικά προς το τέλος, όταν γύρισαν αρκετά παιχνίδια και…
Δεν μπορούμε απλώς να περιμένουμε
να επιβληθούμε σε μια τόσο δυνατή ομάδα όπως οι ΗΠΑ.
Δεν μπορούμε και δεν περιμένουμε να είμαστε ισάξιοι εξαρχής.
Πρέπει να εστιάσουμε στο να κερδίζουμε από έναν πόντο
για να έχουμε μια ελπίδα την Κυριακή.
ΠΑΡΑΣΚΕΥΗ - ΓΥΡΟΣ 2
Δεύτερη μέρα του Κυπέλλου Presidents όπου η Διεθνής Ομάδα ελπίζει
το κοινό της έδρας, του Καναδά, να τους δώσει κίνητρο να επανακάμψουν.
Το χρειάζονται.
Ο Μάικ λέει ότι το σχέδιο ήταν να μην παίξεις σήμερα.
Ήλπιζες να παίξεις;
Δεν με νοιάζει.
Με νοιάζει κυρίως να κερδίζουμε πόντους.
Άρα, θα βγεις και θα προσπαθείς…
Φυσικά. Γι' αυτό είμαι εδώ, για να ξεσηκώσω τα πλήθη.
Για κάποιον λόγο, το κοινό ήταν ήσυχο την Πέμπτη.
Χρειαζόμασταν λίγη στήριξη και εγώ φρόντισα να τη λάβουμε.
Μέσα σε τέσσερις μέρες, είναι μία πάνω, μία κάτω.
Έντονες μεταπτώσεις, ακόμα αυθημερόν.
Είναι σημαντικό το κοινό να παραμένει παθιασμένο.
Διεθνείς!
Σήμερα η ατμόσφαιρα είναι αλλιώτικη. Το ένιωσα εξαρχής.
Το κοινό φώναζε πιο δυνατά. Υπήρχε περισσότερος κόσμος.
Κατάλαβαν ότι ήθελε κάτι πιο δυνατό.
Ώρα να αφήσουμε τα συναισθήματα και να παίξουμε γκολφ.
Ο Σάνγκτζε Ιμ ξεκινά, λοιπόν.
Είναι 285 γιάρδες για να πάει στην αμμοπαγίδα.
Μετά από 300, στο fairway. Χτύπημα με ακρίβεια από το μπαστούνι.
Όντως σήμερα μοιάζει να υπάρχει περισσότερη ενέργεια.
Ο Ζάντερ έχει θέμα. Έχει ένα δέντρο μπροστά του.
Ανέβηκε.
Χτύπησε το δέντρο. Δεν είδα πού πήγε.
Είναι μόνο 60 γιάρδες μπροστά του.
Διεθνείς!
Προσπάθεια για par για να πάρουν την τρύπα οι Διεθνείς.
Για προβάδισμα με τρία.
Φοβερό! Είναι φοβερό. Τεράστια πρόοδος από τρία πίσω.
Είναι νωρίς στο παιχνίδι, αλλά αυτό είναι σπουδαίο.
Πάλι στα πέντε. Ο Άνταμ Σκοτ με birdie για να πάρει την τρύπα.
Ο βετεράνος την έβαλε μέσα!
Ο Γουίνταμ Κλαρκ.
Άλλο ένα chip όχι στο green.
Κοίτα το πλήθος.
Ο Τζέισον Ντέι έχει ευκαιρία να πάρει την τρύπα με birdie.
Ναι! Και το βάζει μέσα.
Οι διεθνείς προηγούνται στους τέσσερις από τους πέντε αγώνες τώρα.
Τους σάπισαν!
Ο Σι Γου Κιμ επιχειρεί par
για να κερδίσει τον αγώνα
και να κλείσει την Παρασκευή με 5-0.
Σάρωσαν και είναι επίσημο!
Απίστευτο!
Η Διεθνής Ομάδα επανέκαμψε τη δεύτερη μέρα και κέρδισε και τους πέντε αγώνες.
Μια τρανταχτή δήλωση.
Είπαν στην Ομάδα ΗΠΑ "Δεν σας φοβόμαστε".
- Μπράβο! - Με είδες;
- Ναι! Πάμε γερά! - Ναι!
Ήταν επίπονο να το βλέπω από τη μεριά μας, αλλά ήταν ωραία
πώς τα άλλα παιδιά τα έδωσαν όλα μπροστά στο κοινό της έδρας τους.
Σαρωτική νίκη.
Σαρωτική νίκη!
Σκίσαμε.
Μετά από μια τέτοια μέρα, θέλει προσοχή
γιατί δεν είναι αγώνας μιας μέρας.
Αλλά πρέπει να χαρείς το κατόρθωμά σου, όσα έκανες σωστά,
όταν παίζεις έτσι όπως παίξαμε σήμερα.
Πάμε! Πάμε δυνατά!
Τα παιδιά πρέπει να εστιάσουν στο ότι είμαστε πάλι στο μηδέν.
Αύριο, θα ξαναπροσπαθήσουμε να παίξουμε όσο πιο καλά γίνεται.
ΚΥΡΙΑΚΗ - ΓΥΡΟΣ 4
Έχω άγχος για την Κυριακή.
Τα singles είναι κάτι πολύ διαφορετικό.
Όλα είναι πιθανά στο γκολφ,
και ιδίως, όλα είναι πιθανά την Κυριακή.
Ο Κίγκαν νιώθει καλά, αλλά είναι σιωπηλός.
Ξέρω πως αυτό σημαίνει ότι είναι λίγο αγχωμένος.
Ειλικρινά, μια νίκη σήμερα θα σήμαινε το παν γι' αυτήν την ομάδα.
Ξέρω ότι τη θέλουν πάρα πολύ.
Ξέρω ότι ο Κίγκαν τη θέλει περισσότερο από οτιδήποτε.
Δεν έχουν χάσει το Κύπελλο Presidents επί πολλά χρόνια τώρα.
Πάντα θέλεις να είσαι ο νικητής.
ΗΠΑ!
Πάμε γερά, Καναδά!
Επικρατεί μια απαράμιλλη ατμόσφαιρα για τους τελευταίους 12 αγώνες των singles
του 15ου Κυπέλλου Presidents.
Αντίθετα με το Ryder,
στο Presidents αγωνίζονται τέσσερις αντί για τρεις μέρες.
Μετά τους αγώνες του Σαββάτου,
οι Αμερικανοί προηγούνται με 11-7.
Μπορεί να μοιάζει ότι οι Αμερικανοί θα νικήσουν εύκολα,
αλλά οι Διεθνείς σίγουρα έχουν αποδείξει
ότι ξέρουν να επανακάμπτουν.
Σήμερα παίζονται 12 πόντοι.
Η Κυριακή διαφέρει στο Κύπελλο Presidents.
Αντί για ομαδικούς, θα παίξουμε ατομικούς αγώνες.
Πλέον δεν έχεις παρτενέρ. Κάθε παίκτης παίζει μόνος.
Κυνηγάς τον δικό σου πόντο.
Δεν έχεις κάποιον που να μπαλώνει τα λάθη σου.
Είσαι μόνος σου.
Ξαναπαίζουμε κανονικό γκολφ, όπως συνήθως.
Αλλά μετά από τρεις μέρες ομαδικού γκολφ,
είναι σαν να μην το έχεις ξανακάνει. Θα έχει ενδιαφέρον.
Μόνο λίγα. Πρέπει να κάνω ζέσταμα, ναι;
Θα είναι πολύ σημαντική μέρα. Χάνουμε με τέσσερις πόντους.
Ας δούμε πώς θα ξεκινήσουμε,
να μαζέψουμε πόντους, να δούμε τι έχουμε.
Ο αρχηγός Τζιμ Φιούρικ δεν κατάφερε να νικήσει ως αρχηγός στο Κύπελλο Ryder,
αλλά σήμερα είναι φαβορί με την ομάδα του.
Ο Τζιμ μού το είπε ότι θα παίξω έκτος στη σειρά.
Θα βρεθώ να παίζω σε μια πολύ σημαντική θέση.
Όσα έχει περάσει ο Κίγκαν Μπράντλι τα τελευταία χρόνια,
το ότι δεν πήγε στο Ryder, την αμφισβήτηση, το ότι έπαιξε καλά μετά,
η νίκη στα τέλη της σεζόν, η ένταξη στην ομάδα Presidents,
όλα αυτά καταλήγουν σ' αυτήν τη στιγμή.
Δεν μπορείς να κρυφτείς. Πρέπει να πετύχεις.
Δεν θες να είσαι αυτός που καταποντίζει την ομάδα την Κυριακή.
Οι ΗΠΑ απέχουν μόλις 4,5 πόντους
από τον μαγικό αριθμό των 15,5 βαθμών συνολικά.
Οι Διεθνείς χρειάζονται 8,5 πόντους για να πάρουν το Κύπελλο.
Οπωσδήποτε μπορείς να ανακάμψεις από τέσσερις πόντους διαφορά.
Ξέρεις ότι όλα είναι πιθανά. Δεν εμπιστεύομαι κανένα προβάδισμα.
Ξεκινάμε με τον πρώτο αγώνα, και είναι καλός αγώνας.
Πρωταθλητές σε Major, ο Σόφλι και ο Ντέι.
Πολύ ψηλά, στη γωνία της παγίδας με άμμο. Ωραία εκκίνηση.
Ο Κίγκαν Μπράντλι στη δύο.
Τι ξεκίνημα για τον Κίγκαν Μπράντλι!
Ο Ζάντερ Σόφλι ήδη έπιασε το par 5 στη 12 με birdie.
Ο Τζέισον Ντέι είναι ήδη στο -5, ενώ παίζει στην τρία.
Προσπαθεί απεγνωσμένα να μείνει εδώ και…
Κάτι κάνουμε.
ΖΑΝΤΕΡ ΣΟΦΛΙ 4 ΠΑΝΩ ΤΖΕΪΣΟΝ ΝΤΕΪ
Πίσω στη δέκα, ο Κίγκαν Μπράντλι για birdie.
Μία πίσω για τον Σι Γου Κιμ.
Ο Κίγκαν Μπράντλι αντεπιτίθεται στη δέκα.
Άρα, ο Σι Γου για να κρατήσει το προβάδισμά του…
- Όχι. - Ναι!
ΙΣΟΒΑΘΜΟΥΝ ΚΙΓΚΑΝ ΜΠΡΑΝΤΛΙ - ΣΙ ΓΟΥ ΚΙΜ
Να και ο Ζάντερ Σόφλι.
Θα θέλει να το λήξει εδώ με gimme.
- Δύο βολές για να το λήξει. - Ναι.
Το πέτυχε. Υποκλινόμαστε.
Ο πρώτος πόντος της Κυριακής πάει στους Αμερικανούς.
ΗΠΑ 12 - 7 ΔΙΕΘΝΕΙΣ
Αυτή ίσως είναι η ευκαιρία του Τομ Κιμ να λάμψει.
Το πέτυχε;
Ναι, το πέτυχε! Ο Τομ Κιμ ισοφαρίζει!
ΙΣΟΒΑΘΜΟΥΝ ΣΑΜ ΜΠΕΡΝΣ - ΤΟΜ ΚΙΜ
Ο Ματσουγιάμα θα κερδίσει τον αγώνα με ένα par χτύπημα.
Διεθνείς!
Και ο Ματσουγιάμα το ολοκληρώνει.
Άλλος ένας καλός, απολαυστικός αγώνας
μεταξύ του πρώτου και του έβδομου στον κόσμο.
Στη 13.
Ο Θιγκάλα για νίκη με birdie.
- Ναι! - Και ο Θιγκάλα…
Νιώθει τρομερή ενέργεια τώρα.
Φοβερή εμπειρία στο πρώτο του Κύπελλο Presidents.
Διεθνείς!
Οι ΗΠΑ πλησιάζουν στη νίκη στο Κύπελλο Presidents.
Οι Αμερικανοί χρειάζονται μόνο έναν πόντο.
Ο Κίγκαν Μπράντλι ίσως φέρει τον αποφασιστικό πόντο.
Το νερό είναι πολύ καλό, Κίγκαν.
Ησυχία, παρακαλώ!
Ακούστε! Ησυχία!
Το κοινό φέρεται σκληρά στον Κίγκαν αυτήν τη στιγμή.
Φαίνεται πολύ καλό.
- Ναι. - Διάνα. Τι βολή, Κίγκαν!
Θα ήταν απίθανο αν ο Σι Γου κερδίσει τις τρεις τελευταίες τρύπες
και πετύχει ισοπαλία στον αγώνα.
Έχει καλή γραμμή.
Φοβερή βολή.
Την έστειλε ως την τρύπα.
Υπάρχει μια αχτίδα ελπίδας.
Ο Κίγκαν Μπράντλι, πάντως, πρέπει να τα δώσει όλα.
- Πήγαινε. - Έλα, ανέβα.
- Εμπρός! - Προχώρα!
Μπράβο.
Φοβερή βολή.
Ο Κίγκαν για birdie.
Για να κερδίσει το Κύπελλο Presidents.
Είναι στο χέρι του Σι Γου Κιμ
να εμποδίσει τον Κίγκαν να κρίνει τον αγώνα.
Στο green, φρόντισα να μην κοιτάω την Τζίλιαν.
Επειδή νιώθω το βάρος, απ' όσα έγιναν πέρυσι, στο Μεντίνα,
στο Γκλένιγκλς, που δεν μπήκα στις άλλες ομάδες
και που δέκα χρόνια δεν έπαιζα σ' αυτές.
Ξέρω πόσο δούλεψα για να επανέλθω εδώ.
Κι αυτό λήγει τον αγώνα.
Πού είναι οι μπίρες;
ΗΠΑ!
- Τζιμ! - Πλάκα μού κάνεις;
Ευχαριστώ που με επέλεξες, φίλε.
Ο Κίγκαν είναι γεμάτος ενθουσιασμό, έξαψη, γεμάτος ενέργεια.
Θα κάνω ό,τι μπορώ για να τον βοηθήσω
με τη μετάβαση στο Κύπελλο Ryder του χρόνου.
ΗΠΑ!
Το γκολφ, αυτός ο τρόπος ζωής,
η ταλαιπωρία, τα ταξίδια όλον τον χρόνο…
Σ' αυτές τις μικρές στιγμές σκέφτεσαι "Εντάξει, αξίζει τον κόπο".
Ναι, ρε φίλε!
Είναι δύσκολο να το εκφράσω.
Αν τα τελευταία χρόνια μπορούσα να σχεδιάσω πώς θέλω να γίνει,
έτσι θα ήταν.
Δεν καταφέρνεις πάντα να νιώσεις ότι όλα αυτά άξιζαν τον κόπο.
- Ναι! - Ναι!
Πάμε!
Είμαι περήφανος για τους συμπαίκτες μου.
Λατρεύω αυτούς τους 12 άντρες. Ήμασταν τόσο κοντά.
Όλοι μας πιστεύαμε ότι θα τα καταφέρναμε.
Παλέψαμε σκληρά. Σε κάποια ατυχήσαμε. Έπαιξαν καλύτερα από μας.
Δύσκολα το χωνεύεις.
Στις δύσκολες στιγμές στο γκολφ, ναι, βλέπω τη Μία και την κατάσταση.
Μάλλον η άποψή μου για τη ζωή άλλαξε με πολλούς τρόπους.
Αυτός είναι ένας.
Και πάλι, το ταξίδι συνεχίζεται.
Πού είναι ο άνθρωπός μου, ο Κίγκαν Μπράντλι, με την μπάλα;
Φέρ' το στο Μπέθπεϊτζ. Ας επανενώσουμε την ομάδα, το 2025!
Θα με επικρίνουν ως αρχηγός του χρόνου. Θα με υποτιμήσουν.
Θα με αμφισβητήσουν. Με αμφισβητούν όλη μου τη ζωή.
Τότε είναι που αριστεύω.
Θα πάμε στο Μπέθπεϊτζ και θα τους σκίσουμε, γαμώτο.
ΕΘΝΙΚΟ ΠΑΡΚΟ ΜΠΕΘΠΕΪΤΖ
ΑΡΧΗΓΟΣ ΚΙΓΚΑΝ ΜΠΡΑΝΤΛΙ
Υποτιτλισμός: Λιουμπίνκα Δημητρόβα